Kuopion museot

Opastettu kierros näyttelyihin
2023-04-02 14:00 - 15:00, 2023-03-26 14:00 - 15:00 (Europe/Helsinki) | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14.
Kuopiolaisen kuvataiteilijan Kari Juutilaisen näyttely Presence koostuu abstrakteista maalauksista, joista taiteilija on luonut näyttelysaliin runsaan, kokemuksille avoimen installaation. Pääosa Presence-näyttelyn teoksista edustaa Juutilaisen uutta tuotantoa. Näille abstrakteille teoksille ovat tyypillisiä orgaaniset, osin myös geometriset muodot ja kerrokselliset rakenteet, joissa näkyy sekä ajallinen, vertauskuvallisesti myös historiallinen ulottuvuus, että kaaoksen ja järjestyksen vuorovaikutus. Näyttelykokonaisuudelle antaa lisäksi ajallista perspektiiviä muutama huolella valittu teos taiteilijan aiemmasta tuotannosta.
Sara & Co. -näyttelyssä esittelemme suomalaisia modernisteja ja abstraktin taiteen edelläkävijöitä Kuopion taidemuseossa. Sara Hildén (1905–1993) keräsi merkittävän taidekokoelman, jonka kotipaikka on Sara Hildénin taidemuseo Tampereella. Hän oli menestynyt liikenainen, mutta taiteenkeräämisessä häntä ohjasi intohimoinen suhde kuvataidetta kohtaan.
Avoimia opastuksia järjestetään sunnuntaisin klo 14 16.4.2023 saakka. Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Aprilliopastus: Suureläimet ja niiden minimaaliset kumppanit
2023-04-01 14:00 - 14:30 | Kuopion museo
Kuopion museolla hypätään suureläinten ja niiden minimaalisten kumppanien kiehtovaan maailmaan yli-intendentti Heli Heinimön ja erikoistutkija Hannu Harakan johdattelemana. Suureläinten erikoistutkijana tunnettu Hannu Harakka luennoi suureläinten erikoisista elintavoista itäsuomalaisessa luonnossa ja kertoo, kuinka villakarvamammutti päätyi Kuopion museoon. Pienorgaanisiin korsiin ja niiden eläimistöön erikoistunut Heinimö nyppii yleisölle tietoa kaikille niin tutuista mutta silti kovin vieraista ötököistä ja eliöistä, jotka elävät symbioottisesti meidän suurempien eläinten kanssa.

Aprillipäivän opastukset muissa museokohteissa:

Taidemuseolla klo 12 alkaen perehdytään taiteilija Kari Juutilaisen näyttelyyn erityisasiantuntijoiden johdattamana. Kimuli von Jässeström ja Martin af Wikholmski ovat ombrotrofisen taiteen ehdottomia huippuasiantuntijoita, joiden tutkimusartikkeleita siteerataan ympäri maailmaa. Tämän opastuksen jälkeen katsot taideteoksia aivan uusin silmin!
Korttelimuseolla klo 13 alkaen on ainutlaatuinen mahdollisuus päästä mukaan Maailman kaunein koti -ohjelmasta tutun toimittajan Katri Sykön johdattamalle kierrokselle Kuopion prinsessan kaupunkikotiin.

Pääsymaksut
Kuopion museo 13/7 €, Kuopion taidemuseo 10/5 €, Kuopion korttelimuseo 8/5 € Kaikissa kohteissa on käytössä museokortti ja alle 18-vuotiaille on vapaa pääsy.

Aprilliopastus: Vieraana Kuopion prinsessan kaupunkikodissa
2023-04-01 13:00 - 13:30 | Korttelimuseo, Kirkkokatu 22, Kuopio, 70100
Nyt on ainutlaatuinen mahdollisuus päästä mukaan Maailman kaunein koti -ohjelmasta tutun toimittajan Katri Sykön johdattamalle kierrokselle Kuopion prinsessan kaupunkikotiin. Prinsessa kertoo rustiikkiseen kotiinsa toteutetuista ratkaisuista, joissa nykyteknologia on kekseliäästi piilotettu menneitä vuosikymmeniä kunnioittavaan sisustukseen. Kierroksella kuullaan myös tuoreimmat suhdejuorut ja uusimmat käänteet prinsessan vuokralaisena tunnetun rouva M. Canthin edesottamuksista.

Aprillipäivän opastukset muissa museokohteissa:
Kuopion taidemuseolla klo 12 tutustutaan Kari Juutilaisen näyttelyyn taiteen huippuasiantuntijoiden, Kimuli von Jässeströmin ja Martin af Wikholmskin, johdattamana. Tämän opastuksen jälkeen katsot taideteoksia aivan uusin silmin!
Kuopion museolla klo 14 hypätään suureläinten ja niiden minimaalisten kumppanien kiehtovaan maailmaan yli-intendentti Heli Heinimön ja erikoistutkija Hannu Harakan johdattelemana.
Pääsymaksut:
Kuopion taidemuseo 10/5 €
Kuopion korttelimuseo 8/5 €
Kuopion museo 13/7 €
Kaikissa kohteissa on käytössä museokortti ja alle 18-vuotiaille on vapaa pääsy

Aprilliopastus: Paviaanitaidetta ja basidiotekniikkaa
2023-04-01 12:00 - 12:30 | KUMMA, Kauppakatu 35, Kuopio, 70100
Opastuksella perehdytään taiteilija Kari Juutilaisen näyttelyyn erityisasiantuntijoiden johdattamana. Kimuli von Jässeström ja Martin af Wikholmski ovat ombrotrofisen taiteen ehdottomia huippuasiantuntijoita, joiden tutkimusartikkeleita siteerataan ympäri maailmaa. Tämän opastuksen jälkeen katsot taideteoksia aivan uusin silmin!

Aprillipäivän opastukset muissa museokohteissa:

Korttelimuseolla klo 13 alkaen on ainutlaatuinen mahdollisuus päästä mukaan Maailman kaunein koti -ohjelmasta tutun toimittajan Katri Sykön johdattamalle kierrokselle Kuopion prinsessan kaupunkikotiin.

Kuopion museolla klo 14 hypätään suureläinten ja niiden minimaalisten kumppanien kiehtovaan maailmaan yli-intendentti Heli Heinimön ja erikoistutkija Hannu Harakan johdattelemana.

Pääsymaksut: Kuopion taidemuseo 10/5 € Kuopion korttelimuseo 8/5 € Kuopion museo 13/7 € Kaikissa kohteissa on käytössä museokortti ja alle 18-vuotiaille on vapaa pääsy.

SARA-näytelmän tekijähaastattelu
2023-03-29 17:00 - 18:00 | KUMMA, Kauppakatu 35, Kuopio, 70100
Millainen prosessi kätkeytyy suuren suosion saaneen Sara-näytelmän taakse? Mitä yhden näyttelijän varassa erilaisiin esitystiloihin muuntuvan teos vaatii näyttelijältä, lavastajalta ja puvustajalta?
Keskiviikkona 29.3. klo 17 Kuopion taidemuseossa järjestettävässä tekijähaastattelussa kuulemme näytelmän käsikirjoittajan ja sen ainoan näyttelijän Virpi Rautsialan sekä kokonaisvisualisoinnista vastaavan skenografi Taina Natusen ajatuksista ja työskentelystä.
Sara kertoo liikenaisena ja nykytaiteen kerääjänä tunnetusta Sara Hildénistä. Yhden naisen varassa lepäävässä esityksessä näyttelijä Virpi Rautsiala kuljettaa katsojan läpi Sara Hildénin elämän. Näyttämöllä nähdään Hildénin valovoimainen aviomies taiteilija Erik Enroth, Hildénin taidekokoelman parissa työskennelleitä taide- ja museoalan ammattilaisia sekä lukuisia muita Sara Hildénin elämään liittyviä henkilöitä. Näytelmä on täynnä nopeita tunnetilojen leikkauksia, aikahyppyjä, kohtaamisten ja ympäristöjen muutoksia. Lavastuksesta ja puvustuksesta vastaava skenografi Taina Natunen on luonut näyttämölle nerokkaita ratkaisuja, joilla minimalistinen lavastus muuntuu nopeasti erilaisiin tilanteisiin ja tunnelmiin.
Sara-näytelmä sai ensi-iltansa Kuopion kaupunginteatterin näyttämöllä marraskuussa 2022. Sen kuusi esitystä Kuopion taidemuseossa helmi- ja maaliskuussa sekä lisäesitykset 5.4. ja 6.4. myytiin loppuun nopeasti. Kevyesti liikkuva näytelmä on mahdollista esittää erilaisissa tiloissa. Ehkä näytelmä nähdään jatkossa vielä muissa teattereissa ja taidemuseoissa ympäri Suomen.
Haastattelu liittyy Kuopion taidemuseossa esillä olevaan Sara & Co. -näyttelyyn, jossa esitellään suomalaisia modernisteja ja abstraktin taiteen edelläkävijöitä, joiden teoksia Sara Hildén keräsi kokoelmaansa. Näyttelyn keskeisessä roolissa on Hildénin taidekokoelmasta lainatut Erik Enrothin maalaukset. Näyttely on avoinna 16.4. saakka.

Luontokirjalukupiiri
2023-03-29 17:00 - 18:00
Luontokirjalukupiiri kokoontuu kerran kuukaudessa keskiviikkoisin klo 17.00–18.00.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla. Ennakkoilmoittautumista ei tarvita.
https://zoom.us/j/99576520794
Meeting ID: 995 7652 0794
Lisätietoja saa osoitteesta aikuistenosasto.kirjasto@kuopio.fi
Ke 29.3.2023
Chi, Zijian: Puolikuu
Ke 26.4.2023
Turtschaninoff, Maria: Suomaa
kuva: Tero Laakso (CC BY 2.0)

Pääsiäisteemainen työpaja: virpomavitsat, kevätkukkaset ja pääsiäiskortit
2023-03-29 15:00 - 17:00 | Kuopion museo
Kuopion museon pääsiäistyöpajoissa pääset askartelemaan perinteisiä tai vähemmän perinteisiä pääsiäiskoristeita sekä kuulemaan monenlaisia mielenkiintoisia asioita suomalaisten pääsiäisperinteiden taustoista ja tarkoituksista.
Non-stop-työpaja on avoinna ke 29.3. klo 15–17. Työpaja sopii kaikenikäisille.
Työpajamaksu 2 €.
Tervetuloa!

Taidevartti: Erik Enrothin elämä
2023-03-29 13:00 - 13:15 | KUMMA, Kauppakatu 35, Kuopio, 70100
Kuopion taidemuseon suositut taidevartit jatkuvat Sara & Co. -näyttelyn parissa keskiviikkona 29.3. klo 13. Taidevartilla kuullaan Erik Enrothin (1917–1975) elämänvaiheista ja taiteesta. Hän oli aktiivinen, ahkera ja tuottelias taiteilija – niin paljon muutakin kuin taidemesenaatti Sara Hildénin aviopuoliso.
Sara & Co. -näyttelyssä esittelemme taidemesenaatti Sara Hildéniin liittyviä suomalaisia modernisteja ja abstraktin taiteen edelläkävijöitä omista ja Sara Hildénin Säätiön kokoelmasta.
Taidevartteja järjestetään keskiviikkoisin klo 13 12.4.2023 saakka. Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Roomalainen skandaali -teemaopastukset
2023-03-25 15:30 - 16:30, 2023-03-15 17:00 - 17:45 | Kuopion museo
Yksityinen ja julkinen kulkivat antiikin Roomassa käsi kädessä. Hyvän kansalaisen, etenkin merkittävässä asemassa olevan, tuli käyttäytyä ja pukeutua tietyllä tavalla osoittaakseen asemansa mukaisen hyveellisyyden. Mutta mikä sai niin kilpailevien virkamiesten kuin tavan kansalaistenkin kielet laulamaan mitä hurjempia juoruja? Mitkä skandaalit seurasivat näyttelymme päähenkilöä, Julius Caesaria, käytännössä läpi hänen elämänsä? Mikä merkitys skandaaleilla ja juoruilla oli roomalaisen ylimyksen elämään? Näihin kysymyksiin etsimme vastauksia Roomalainen skandaali -opastuksella!
Hinnat:
15 € / hlö, sisältää opastuksen ja museon pääsylipun
5 € / hlö + voimassa oleva Museokortti, sisältää opastuksen ja museon pääsylipun
Huom! Opastus sisältää räävitöntä kielenkäyttöä ja sopii parhaiten aikuisten korville!
Kuva: A Roman Feast. 1800-luvun lopulla, Roberto Bompiani, Digital image courtesy of Getty’s Open Content Program.

Julius Caesar -näyttelyopastus
2023-03-25 14:00 - 14:45, 2023-03-22 14:00 - 14:45 | Kuopion museo
Kaikki tuntevat nimen Julius Caesar, mutta kuka oli mies legendan takana? Julius Caesar -näyttelyopastuksen aikana tutustut Gaius Julius Caesarin elämään ja tekoihin, syihin, joiden perusteella hän on jäänyt kuolemattomana historiankirjoihin. Mikä on totta, mikä on tarua, missä kulkee häilyvä raja myyttien ja todellisuuden välillä?
Opastukselle pääset osallistumaan pääsymaksun hinnalla.  Kesto noin 30-45 minuuttia.

4.1.-2023–25.3.2023
Keskiviikkoisin klo 14
25.1., 8.2., 22.2., 8.3. ja 22.3.

Lauantaisin klo 14
21.1., 4.2., 18.2., 4.3., 18.3. ja 25.3.

Julius Caesar -näyttelyopastus ja Roomalainen skandaali -teemaopastus varattavissa myös ryhmille Kuopion museon asiakaspalvelusta (017) 182 603 tai kuopionmuseo(a)kuopio.fi.

Taidevartti: Heli Ryhänen, Varjelus
2023-03-22 13:00 - 13:15 | KUMMA, Kauppakatu 35, Kuopio, 70100
Kuopion taidemuseon taidevartilla 22.3. klo 13 kuljetaan seinien läpi, ihmetellään pronssivalun saloja ja pohditaan ulkomuodon ja sisällön ristiriitoja, kun käsittelyssä on yleisön pyynnöstä Heli Ryhäsen (s. 1971) veistos Varjelus vuodelta 2010. Lisäksi mietimme voiko taideteoksella olla näkymättömiä ja salaisia voimia. Tervetuloa!
Taidevartteja järjestetään keskiviikkoisin klo 13 12.4.2023 saakka. Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Minna Canthin ja tasa-arvon päivän yleisöopastus: Minna Canth ja ystävät
2023-03-19 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla vietetään sunnuntaina 19.3. klo 14 Minna Canthin ja tasa-arvon päivää erikoisyleisöopastuksen merkeissä lähestyen näyttelyiden taiteilijoita ja teoksia Minna Canth -näkökulmasta. Opastuksella kuullaan kirjailija Canthin ystävyyssuhteista ja taiteilijaystävistä – erityisesti heistä, joiden teoksia on nähtävillä Kuopion taidemuseon Taiteilijan katse -kokoelmanäyttelyssä.
Taiteilijan katse -näyttely esittelee Kuopion taidemuseon kokoelmia. Näyttelyssä on esillä taidetta suomalaisen kuvataiteen alkuvuosikymmeniltä nykypäivään.
stävät -opastukselle voi osallistua taidemuseon pääsymaksulla 10/5 €, alle 18-vuotiaat pääsevät ilmaiseksi ja museokortti käy maksuvälineeksi.

Minna Canthin ja tasa-arvon päivä
2023-03-19 10:00 - 17:00
Minna Canthin ja tasa-arvon päivän kunniaksi Kuopion korttelimuseossa järjestetään opastuksia klo 11, 13 ja 15. Opastuksilla päästään kurkistamaan vaikuttavan näytelmäkirjailijan elämään ja pohtimaan hänen monia roolejaan niin tasa-arvon puolestapuhujana kuin myös menestyksekkäänä kuopiolaisena kauppiaana.
Korttelimuseoon on vapaa pääsy Minna Canthin päivänä ja museo on poikkeuksellisesti avoinna klo 17 saakka!

Julius Caesar- näyttelyopastus
2023-03-18 14:00 - 14:45 | Kuopion museo
Kaikki tuntevat nimen Julius Caesar, mutta kuka oli mies legendan takana? Julius Caesar -näyttelyopastuksen aikana tutustut Gaius Julius Caesarin elämään ja tekoihin, syihin, joiden perusteella hän on jäänyt kuolemattomana historiankirjoihin. Mikä on totta, mikä on tarua, missä kulkee häilyvä raja myyttien ja todellisuuden välillä?
Opastukselle pääset osallistumaan pääsymaksun hinnalla.  Kesto noin 30-45 minuuttia.

21.9.2022–14.12.2022
Keskiviikkoisin klo 14
21.9., 5.10., 19.10., 2.11., 16.11, 30.11. ja 14.12

Lauantaisin klo 14.00
1.10., 15.10., 29.10., 12.11., 26.11. ja 10.12.

4.1.-2023–22.3.2023
Keskiviikkoisin klo 14
11.1., 25.1., 8.2., 22.2., 8.3. ja 22.3.

Lauantaisin klo 14.00
7.1., 21.1., 4.2., 18.2., 4.3. ja 18.3.

Julius Caesar -näyttelyopastus ja Roomalainen skandaali -teemaopastus varattavissa myös ryhmille Kuopion museon asiakaspalvelusta (017) 182 603 tai kuopionmuseo@kuopio.fi.

Kuopion monikielinen historia -museovartti
2023-03-16 15:00 - 15:15 | Kuopion museo
Kuopion monikielinen historia -museovartti kertoo, mitä kieliä Kuopion kaduilla, kauppapaikoilla ja kodeissa on voinut kuulla halki historiallisen ajan. Viranomaisten keräämät tilastot yltävät vuoteen 1880, mutta myös tätä edeltävästä ajasta tiedetään jotakin. Tule kuulemaan lisää aiheesta!
Museovartti on osallistujille maksuton ja tapahtuu Kuopion museon monitoimitilassa. Tapahtuma on osa Kuopion kaupunginkirjaston kokoamaa Satakielikuukauden ohjelmaa.
Kuva: Markkinarinkeleitä Kuopion tammimarkkinoilla 1900–1910. Viggo Barsokevitsch. Kuopion kulttuurihistoriallinen museo.

Taidevartti: Sampsa Sarparanta, Maan hiljaisten kapina
2023-03-15 13:00 - 13:15 | KUMMA, Kauppakatu 35, Kuopio, 70100
Kuopion taidemuseon taidevartilla 15.3. klo 13 käynnistellään maan hiljaisten kapinaa, kun tarkastelun kohteena on Sampsa Sarparannan (s. 1973) maalaus Maan hiljaisten kapina vuodelta 2016. Taidemaalari ja muusikko Sampsa Sarparanta on tuotannossaan ehdottoman kantaa ottava, aina pienen ihmisen puolella. Mutta toisaalta samalla myös 2000-luvun puhdasverinen romantikko. 150-vuotiaan Juho Rissasen kunniaksi saatamme myös rakentaa, jos nyt ei siltaa niin jonkinlaista polkua myös Sarparannan ja Rissasen välille.
Taidevartteja järjestetään keskiviikkoisin klo 13 12.4.2023 saakka. Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Nykytaideseikkailu lapsille
2023-03-12 14:00 - 15:00 | KUMMA, Kauppakatu 35, Kuopio, 70100
Hiihtolomaviikon sunnuntai-iltapäivien opastetuilla kierroksilla klo 14 ihmetellään yhdessä Kuopion taidemuseon näyttelyistä löytyvää nykytaidetta.
Kuopiolaisen kuvataiteilijan Kari Juutilaisen Presence-näyttely koostuu abstrakteista maalauksista, joista taiteilija on luonut näyttelysaliin runsaan, kokemuksille avoimen installaation. Sara & Co. -näyttelyssä esittelemme taidemesenaatti Sara Hildéniin liittyviä suomalaisia modernisteja ja abstraktin taiteen edelläkävijöitä omista ja Sara Hildénin Säätiön kokoelmasta.

Lasten museo -opastus
2023-03-11 14:00 - 14:45 | Kuopion museo
Tule mukaan museokierrokselle, jossa kuulet kiehtovia tarinoita historiasta ja kiinnostavia seikkoja eläimistä ja kasveista. Museokierroksella tutustutaan Kuopion museon uusittuihin Ihmisen aika ja Muuttuva luonto -perusnäyttelyihin. Kesto noin 30-45 minuuttia. Opastus sisältyy pääsymaksun hintaan. Alle 18-vuotiaille museovierailu on aina maksuton!
Lämpimästi tervetuloa!

Jalkapalloa ja kunnian kenttiä -näyttelyopastus
2023-03-11 13:00 - 13:45 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -näyttelyopastuksella pääset tutustumaan pohjoissavolaisen jalkapalloilun historiaan. Näyttelyssä syvennytään pelivälineiden kehitykseen varhaisista jalkapalloista ja nappulakengistä lähtien. Esillä on 11 savolaista pelikenttää, joilla on jokaisella oma mielenkiintoinen historiansa. Näyttelyssä seurataan tänä vuonna 100-vuotta täyttävän Kuopion Palloseuran kehitystä takaisin suomalaisen jalkapalloilun terävimpään kärkeen. Nähtävillä on esineistöä sekä maakunnan jalkapalloseuroilta että entisiltä ja nykyisiltä pelaajilta.
Hiihtoloman kunniaksi opastuksella huomioidaan erityisesti lapset!
Opastus sisältyy pääsymaksun hintaan (8 / 5 €, Museokortti, alle 18-vuotiaat maksutta). Kesto noin 30–45 minuuttia.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.
Opastukset keväällä:
La 4.2. klo 13
La 25.2. klo 13
La 11.3. klo 13 (Huom! Hiihtoloman kunniaksi la 11.3. opastuksella huomioidaan erityisesti lapsiasiakkaat.)
La 29.4. klo 13
La 27.5. klo 13

Jalkapalloa ja kunnian kenttiä -näyttelyopastus
2023-03-11 13:00 - 13:45 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -näyttelyopastuksella pääset tutustumaan pohjoissavolaisen jalkapalloilun historiaan. Näyttelyssä syvennytään pelivälineiden kehitykseen varhaisista jalkapalloista ja nappulakengistä lähtien. Esillä on 11 savolaista pelikenttää, joilla on jokaisella oma mielenkiintoinen historiansa. Näyttelyssä seurataan tänä vuonna 100-vuotta täyttävän Kuopion Palloseuran kehitystä takaisin suomalaisen jalkapalloilun terävimpään kärkeen. Nähtävillä on esineistöä sekä maakunnan jalkapalloseuroilta että entisiltä ja nykyisiltä pelaajilta.
Opastus sisältyy pääsymaksun hintaan (8 / 5 €, Museokortti, alle 18-vuotiaat maksutta). Kesto noin 30–45 minuuttia.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.
Opastukset kesällä:
La 27.5.2023 klo 13
La 17.6.2023 klo 13
La 1.7.2023 klo 13
La 22.7.2023 klo 13
La 5.8.2023 klo 13
La 19.8.2023 klo 13
La 16.9.2023 klo 13

Lasten lauantai
2023-03-11 11:00 - 13:00 | KUMMA, Kauppakatu 35, Kuopio, 70100
Taidemuseo toivottaa kaikki perheet tervetulleeksi Kari Juutilaisen värikkääseen näyttelyyn. Lauantaina 11.3. sekä 15.4.2023 klo 11–13 näyttelytilassa kaikille avoin musiikkimaalaustyöpaja. Musiikkimaalausta ohjaa taidekasvattaja Katri Ratilainen ja museoassistentti Peura Maria Myers. Lapsille työpajat veloituksetta, aikuiset pääsylipun hinnalla. Tapahtumalla ei ole ikärajaa, maalaaminen tapahtuu yhdessä lapsen kanssa.

Elämä savuisessa tuvassa -lasten vartti
2023-03-10 14:00 - 14:30, 2023-03-10 11:00 - 11:30 | Kuopion museo
Kuvittele, jos koko teidän perhe asuisi yhdessä pienessä huoneessa. Ja seassa olisi välillä vielä muutama kotieläin sekä kodista huolehtiva tonttu. Kaiken kukkuraksi koko tupa lämpiäisi uunilla, jossa ei olisi savupiippua. Tällaista oli arki savutuvissa, joissa suurin osa suomalaisista asui ennen. Elämä on varmaan ollut aikamoista! Tule kuulemaan siitä lisää Elämä savuisessa tuvassa -lasten vartille.
Lasten vartti järjestetään pe 10.3. klo 11 ja 14. Vartin kesto on noin 15–30 minuuttia. Ohjelma sisältyy museon pääsymaksuun. Alle 18-vuotiaille museovierailu on aina maksuton!
Tervetuloa!

Mahtava mammutti -lasten vartti
2023-03-10 13:00 - 13:30, 2023-03-10 10:00 - 10:30 | Kuopion museo
Tiedätkö, montako hammasta mammutilla oli? Tai ketä mammutin perheeseen kuului? Entä, miten kummassa yksisarviset liittyvät mammutteihin? Mahtava mammutti -lasten vartti kertoo monta kiinnostavaa ja kummallista tiedonmurua museon kuuluisimmasta asukkaasta.
Lasten vartti järjestetään pe 10.3. klo 10 ja 13. Vartin kesto on noin 15–30 minuuttia. Ohjelma sisältyy museon pääsymaksuun. Alle 18-vuotiaille museovierailu on aina maksuton!
Tervetuloa kuulolle!

Sara
2023-03-09 18:00 - 19:30 | KUMMA, Kauppakatu 35, Kuopio, 70100
Sara on näyttelijä Virpi Rautsialan tulikaste, jossa hän herättää muodin liikenaisena ja nykytaiteen kerääjänä tunnetun Sara Hildénin eloon. Rautsiala antaa äänen ja hahmon useille henkilöille ja kuljettaa katsojan läpi Hildénin monivaiheisen ja intohimoisen elämän. Virpi Rautsialan ja Kari Seniuksen kirjoittaman näytelmän kantaesitys nähtiin Kuopion kaupunginteatterilla 16.11. Näytelmä siirtyy helmikuussa 2023 Kuopion taidemuseoon, jossa esitys nähdään uudenlaisessa ympäristössä taiteen keskellä.
Näytelmän esitykset Kuopion taidemuseossa tapahtuvat Kari Juutilaisen Precence-näyttelyssä ti 21.2., pe 24.2., su 26.2., ti 28.2., to 2.3., to 9.3., ke 5.4. ja to 6.4. klo 18. Esitys kestää noin 1h 15min, ei väliaikaa. Lippujen hinnat 23/21/18 €
Osta lippu ennakkoon Lippu.fi -palvelusta: https://www.lippu.fi/artist/kuopion-kaupunginteatteri/sara-kuopion-taidemuseolla-3266092/

Rakentajia-freskon esittely
2023-03-09 15:00 - 15:30 | Kuopion museo
9.3.2023 tulee kuluneeksi 150-vuotta Juho Rissasen syntymästä. Juhlapäivän kunniaksi FL Marjo-Riitta Simpanen esittelee Kuopion museon portaikossa Rakentajia-freskoa. Rakentajia on Juho Rissasen varhaisempaa freskotuotantoa ja se valmistui Kuopion museon rakennukseen 1909. Kuopion kaupunki tilasi freskon suurlakon muistoksi. Suurlakko johti ensimmäisen venäläistämiskauden päättymiseen sekä suuriin yhteiskunnallisiin uudistuksiin.

Freskon esittely portaikossa klo 15.00. Esittely sisältyy museon pääsymaksuun.
